MandoTrio

MandoTrio on Eesti pärimus- ja instrumentaalmuusikaansambel, mille liikmed on Sten Aamer (mandoliin, vokaal), Tanel Sakrits (mandoola, vokaal) ja Kristjan Kuusmik (oktavmandoliin, vokaal). Ansambel esitab instrumentaalmuusikat ja rahvalaule. Lisaks mandoliinidele kasutab ansambel pillidena basstrummi ja oktaaverit. Bänd sündis 2016. aasta oktoobris Viljandis Jaan Jaago eestvedamiselkui bändi esimese koosseisu liikmed Tanel Sakrits, Kristjan Kuusmik ja Hans Mihkel Vares õppisid Tartu Ülikooli Viljandi Kultuuriakadeemias ning esmalt mängiti tudengitriona Viljandi tantsumajas. Trio mentoriteks on olnud pärimusmuusikud Villu Talsi ja Jalmar Vabarna. 2017. aastal kontserttegevus elavnes, suvel anti esimene kontsert ka Viljandi Pärimusmuusikafestivalil kultrahoovi laval. 2018. aasta aprillis avaldas MandoTrio debüütalbumi "Ilma sünnib", mis salvestati Clockwork stuudios José Diogo Nevesega. Albumit esitleti 23. aprillil Tartus Genialistide klubis, 24. aprillil Viljandis klubis Jasm ja 25. aprillil Tallinnas Philly Joe´s. 2018. aasta ja eriti suvi oli väga esinemisrohke. Paljude toimunud kontserdite seas mängiti ka suurematel festivalidel nii Seto folgil [1] , Viljandi Pärimusmuusikafestivalil [2] kui ka Viru folgil [3]. Album "Ilma sünnib" sai 2018. aasta etnokulpide nominatsiooni aasta debüütalbumi kategoorias. 2019. aastal jätkus tihe kontserdite andmine ja salvestati ka teine album "Nüüd on teadused suured" samuti Clockwork stuudios José Diogo Nevesega. Lood sellelt plaadilt kõlasid juba ka suvisel Viljandi pärimusmuusikafestivalil, kus astusid üles erilisel kontserdil ka plaadil kaastegevad RIFFARRICA, Silver Sepp ja MANDOTERROR. "Nüüd on teadused suured" nägi ametlikult ilmavalgust 2019. aasta septembris ning sai nomineeritud ka etnokulpidel aasta uusfolk artisti kategoorias. 2019. aasta sügisel peale Lõikuspidu lahkus Hans Mihkel Vares bändist isiklikel põhjustel ning tema asemel liitus bändiga Peeter Priks. Esimeseks kontserdiks uues koosseisus oli plaadiesitluskontsert Tartus Genialistide klubis 29. novembril, kus kaasa tegi samal õhtul ka Puuluup. Veel oli tol perioodil hoog sees, kuid 2020. aasta märtsis peatus elu pandeemiaga seoses kõigil. Siiski salvestati tol suvel singel "Lähme kõrtsi", mis avaldati 27. augustil 2020 youtube keskkonnas. 2020. aasta novembri lõpus ja detsembri alguses toimus raskele ajale vaatamata väike tuur, mille korraldas Viljandi pärimusmuusika keskus. 2022. aasta oli taas tegusam. Suvel oli suurem sündmus Võru pärimustantsu festival ning augusti lõpus ja septembris anti suvelõpukontserte koos Elizabeth Davidson-Blythe ja Daniel Quayle Mani saarelt Suurbritanniast. 2023. aasta kevadel toimus taas kollektiivi kolmanda liikme vahetus ning Peeter Priksi asemel liitus bändiga Sten Aamer. Sel suvel 1. juulil realiseerus ka mitu aastat töös olnud noorte laulu- ja tantsupeo "Püha on maa" osana toimuv rahvamuusikapidu "Päriselt", kus näppepillide liigis mängiti Kristjan Kuusmiku loodud pala "Viimane vihm" ja kunagist koostööpala "Hakkame mehed minema" ansambliga RIFFARRICA. Näppepillide liigijuht oli Tanel Sakrits ning MandoTrio tegi peol terves koosseisus solistidena kaasa. 10. detsembril 2023 ilmus uue koosseisu esimene singel "Kui Peetrilinnas", mille kunagi laulis arhiivi 1970. aastal Ida-Virumaalt pärit koduloo uurija Oskar Surva. Loo salvestamist toetas Eesti rahvakultuuri keskus. (2018) "Ilma sünnib" (2019) "Nüüd on teadused suured" (2018) "Ida-reiv" (2019) "Hakkame mehed minema" (koos Riffarricaga) (2019) "Nõuan Linnurahu" (feat. Silver Sepp) (2020) "Lähme Kõrtsi" (2023) "Kui Peetrilinnas" Margus Haav (24. aprill 2018). "MandoTrio esitleb debüütalbumit". Sakala. Vaadatud 7. august 2019. "Meist". MandoTrio. Originaali arhiivikoopia seisuga 18. aprill 2018. Vaadatud 7. august 2019. MandoTrio - Ida-reiv, vaadatud 26. juulil 2023 MandoTrio ft. RIFFARRICA- Hakkame mehed minema, vaadatud 26. juulil 2023 MandoTrio ja Silver Sepp - Nõuan Linnurahu, vaadatud 26. juulil 2023 MandoTrio - Lähme Kõrtsi, vaadatud 26. juulil 2023 MandoTrio- Kui Peetrilinnas, vaadatud 10. detsembril 2023 Ametlik koduleht MandoTrio Facebookis Joosep Sang (9. juuli 2018). "Ilma sünnib. MandoTrio / MandoTrio". Muusika. Anna-Maria Uulma (23. aprill 2018). "Intervjuu: uusikud Eesti folkmuusikas ehk MandoTrio". Skyplus Etnokulpidest 2018: https://muusikaplaneet.ee/2018/10/05/etnokulp2018/ Ansambel Mandotrio avaldas uue albumi: https://menu.err.ee/977764/ansambel-mandotrio-avaldas-uue-albumi-nuud-on-teadused-suured "Nüüd on teadused suured " albumi kohta: https://sakala.postimees.ee/6773377/mandotrio-vaatab-tuleviku-varjundeid Kuula: Mandotrio "Täna mina tegin ühe väikese reisi" https://menu.err.ee/865388/kuula-mandotrio-tana-mina-tegin-uhe-vaikese-reisi "Villu Talsi pärimusmuusikast: See on nagu kullaauk, võta ja tarvita!". Muusika ja live. 18. jaanuar 2019.[4] "Hakkame, mehed, minema" rahvamuusikapeol 2023 "https://kultuur.err.ee/1609023008/vaata-uuesti-hakkame-mehed-minema-rahvamuusikapeol"